Teun van Dijk

Teun Adrianus van Dijk (sündinud 7. mail 1943 Naaldwijkis, Hollandis) on tekstilingvistika, diskursusanalüüsi ja kriitilise diskursusanalüüsiga (Critical Discourse Analysis) tegelev keeleteadlane. Ta kuulub kriitilise diskursusanalüüsi distsipliini rajajate hulka ja on KDA-s arendanud sotsiokognitiivset lähenemist diskursuse uurimisele.

Oma karjääri algusaegadel andis ta koos Walter Kintschiga panuse tekstitöötluse psühholoogia arengusse ja tegeles tekstigrammatika, pragmaatika ja semantikaga. Alates 1980ndatest on ta KDA-alased tööd uurinud, kuidas "sümboolne eliit" (poliitikud, ajakirjanikud, õppejõud, kirjanikud) diskursiivselt rassismi reprodutseerib, samuti uudismeediat, ideoloogiat, konteksti ja teadmise teooriaid. Ideoloogia on van Dijki jaoks sotsiaalselt jagatud uskumuste kogum. Van Dijki lähenemine ideoloogiale on multidistsiplinaarne, ta kasutab ideoloogia uurimise juures diskursusanalüüsi, kognitiiv- ja sotsiaalpsühholoogiat ja sotsiaalse praktika vormide ja interaktsiooni analüüsi. Oma tööga loodab van Dijk KDA-le iseloomulikult kaasa aidata domineerimise paljastamisele ja ühiskonna egalitaarsemaks muutumisele. Van Dijki nägemuses võiks eesmärk olla "üdini demokraatlik ühiskond, kus rahvusvähemusi ei marginaliseerita ega rõhuta, kus mitmekesisus on normiks, kus soolised ja rahvuslikud erinevused ei mängi enam rolli".

Ta on asutanud kuus rahvusvahelist ajakirja: Poetics, Text (nüüdne Text & Talk), Discourse & Society, Discourse Studies, Discourse & Communication ja hispaaniakeelse interneti ajakirja Discurso & Sociedad. Nimetatud ajakirjadest toimetab ta endiselt viimast nelja.

1968-2004 oli van Dijk Amsterdami Ülikooli diskursuseuuringute professor. Alates 1999. aastast on ta õpetanud Pompeu Fabra Ülikoolis Barcelonas. Ta on õpetanud ka mitmes Lõuna-Ameerika õppeasutuses.

Raamatud
 "Some aspects of text grammars. A Study in theoretical poetics and linguistics". The Hague: Mouton, 1972.
 "Text and context. Explorations in the semantics and pragmatics of discourse". London: Longman, 1977.
 "Macrostructures. An interdisciplinary study of global structures in discourse, interaction, and cognition". Hillsdale, NJ: Erlbaum.
 "Studies in the pragmatics of discourse". The Hague/Berlin: Mouton, 1981.
 "Strategies of Discourse Comprehension". Koos Walter Kintschiga. New York: Academic Press, 1983.
 "Prejudice in discourse". Amsterdam: Benjamins, 1984.
 "Communicating Racism. Ethnic Prejudice in Thought and Talk". Newbury Park, CA: Sage, 1987.
 "News as Discourse". Hillsdale, NJ: Erlbaum, 1988.
 "News Analysis. Case studies of international and national news in the press". Hillsdale, NJ: Erlbaum, 1988.
 "Racism and the Press". London: Routledge, 1991.
 "Elite discourse and racism". Newbury Park, CA: SAGE, 1993.
 "Ideology: A Multidisciplinary Approach". London: Sage, 1998.
 "Racism and Discourse in Spain and Latin America". Amsterdam: Benjamins, 2005.
 "Discourse and Context. A sociocognitive approach". Cambridge: Cambridge University Press, 2008.
 "Society and Discourse. How social contexts control text and talk". Cambridge: Cambridge University Press, 2009.
 "Discourse and Power. Contributions to Critical Discourse Studies". Houndsmills: Palgrave MacMillan, 2008.
 "Discourse and Knowledge. A sociocognitive approach". Cambridge: Cambridge University Press, 2014.

Toimetatud raamatud
 "Pragmatics of Language and Literature". Amsterdam: North Holland, 1976.
 "Handbook of Discourse Analysis". 4 köidet. London: Academic Press, 1985.
 "Discourse and Communication". Berlin/New York: de Gruyter, 1985.
 "Discourse Studies. A multidisciplinary introduction". 2 köidet. London: Sage, 1997. Teine, üheköiteline trükk, 2011.
 "Discourse Studies". 5 köidet. Sage Benchmark Series. New Delhi: Sage, 2007.
 "Discourse and Discrimination". Koos Geneva Smitherman-Donaldsoniga. Detroit, MI: Wayne State University Press, 1988.
 "Racism at the Top. Parliamentary Discourses on Ethnic Issues in Six European Countries". Koos Ruth Wodakiga. Klagenfurt: Drava Verlag, 2000.
 "Communicating Ideologies. Multidisciplinary Perspectives on Language, Discourse and Social Practice". Koos Martin Pützi ja JoAnne Neff-van Aertselaeriga. Frankfurt/Main: Peter Lang, 2004.
 "Racism and Discourse in Latin America". Lanham, Md: Lexington Books, 2009.

Eesti keeles
 "Ideoloogia: multidistsiplinaarne käsitlus". Tõlkija Merit Karise, järelsõna Veronika Kalmus. Tartu Ülikooli Kirjastus, 2005.
 Merit Karise intervjuu van Dijkiga. "Ideoloogia on kõikjal". Sirp. 09.12.2005

Viited

Hollandi teadlased
Keeleteadlased
Sündinud 1943